b'\n_START_ARTICLE_\nGrad Krom\xc4\x9b\xc5\x99\xc3\xad\xc5\xbe\n_START_SECTION_\nZgodovina\n_START_PARAGRAPH_\nPrvo rezidenco na obmo\xc4\x8dju gradu je ustanovil \xc5\xa1kof Stanislas Thurzo leta 1497. Pala\xc4\x8da je bila zgrajena v poznogotskem slogu z nekaj renesan\xc4\x8dnimi podrobnostmi. Med tridesetletno vojno jo je leta 1643 izropala \xc5\xa1vedska vojska._NEWLINE_Leta 1664 \xc5\xa1kof iz mo\xc4\x8dne liechtensteinske dru\xc5\xbeine zadol\xc5\xbeil arhitekta  Filiberta Luccheseja, da obnovi pala\xc4\x8do v baro\xc4\x8dnem slogu. Glavni spomenik  Lucchesejevega dela v Krom\xc4\x9b\xc5\x99\xc3\xad\xc5\xbeu je vrt pred gradom. Po  Lucchesejevi smrti leta 1666 je njegovo delo na vrtu dokon\xc4\x8dal Giovanni Pietro Tencalla in pala\xc4\x8do prenovil v slogu, ki spominja  na  torinsko \xc5\xa1olo, kateri je pripadal. _NEWLINE_Po velikem po\xc5\xbearu marca 1752, ki je uni\xc4\x8dil velik del gradu, je \xc5\xa1kof  Maximilian Reichsgraf von Hamilton najel najel vodilna cesarska umetnika Franza Antona Maulbertscha in Josefa Sterna, da poslikata  pala\xc4\x8dne dvorane. V pala\xc4\x8di je razen njunih del tudi velika zbirka umetnin, ki se \xc5\xa1teje za drugo najlep\xc5\xa1o na \xc4\x8ce\xc5\xa1kem. V zbirki je tudi  zadnja Tizianova mitolo\xc5\xa1ka slika  Odiranje Marsija. Najve\xc4\x8dji del zbirke je pridobil \xc5\xa1kof Karel v K\xc3\xb6lnu. V pala\xc4\x8di je tudi obse\xc5\xbeen glasbeni arhiv in knji\xc5\xbenica s 33.000 zvezki.\n_START_SECTION_\nZanimivosti\n_START_PARAGRAPH_\nPala\xc4\x8dne dvorane so v filmu Milo\xc5\xa1a Formana Amadeus (1984) slu\xc5\xbeile kot nadomestek za dvorane v dunajski cesarski pala\xc4\x8di Hofburg. V glavni sprejemni dvorani je bil posnet tudi film Immortal Beloved (1994),  biografija skladatelja Ludwiga van Beethovna.'